laion/Wikipedia-Exotic huggingface dataset:
יוסטין קלייברט

יוסטין דין קלייברט (בהולנדית: Justin Dean Kluivert; נולד ב-5 במאי 1999) הוא כדורגלן הולנדי המשחק בעמדת הקיצוני השמאלי במועדון הכדורגל בורנמות' ובנבחרת הולנד. קלייברט גדל במחלקת הנוער של אייאקס ואת חוזה הכדורגל המקצועי הראשון שלו חתם במועדון זה. הוא ערך את הופעת הבכורה שלו בליגת המשנה בהולנד במדי צעירי אייאקס ב-16 בספטמבר 2016 כאשר הוא נכנס כמחליף בדקה ה-67, משחק שנגמר בהפסד 0–1. את הופעת הבכורה שלו בליגת העל ההולנדית במדי הקבוצה הבוגרת של אייאקס ערך ב-15 בינואר 2017 בניצחון החוץ 1–3 על זוולה לאחר שהוא נכנס כמחליף של אמין יונס בדקה ה-39. את שערו הראשון בליגה הבקיע ב-19 במרץ 2017 במשחק החוץ נגד אקסלסיור רוטרדם, שער שסימן מעבר של 10 שנים ויום לאחר השער האחרון בקריירה של אביו. משחק זה נגמר בתוצאת תיקו 1-1. בשלהי אותה העונה העפיל עם קבוצתו לגמר הליגה האירופית 2017, אך לא שותף בהפסד 0–2 למנצ'סטר יונייטד. ב-26 בנובמבר 2017, קלייברט הבקיע את השלושער הראשון שלו בקריירה בניצחון הבית 1–5 על רודה. ב-12 ביוני 2018, קלייברט השלים את המעבר לקבוצה האיטלקית, רומא עבור סכום של כ-17.25 מיליון אירו. את הופעת הבכורה שלו בליגה ערך כבר במשחק הראשון של העונה כאשר נכנס כמחליפו של ג'נגיז אינדר בדקה ה-70 ואף הספיק לבשל לאדין דז'קו את השער בדקה ה-89, שהעניק לרומא ניצחון 0–1 במשחק החוץ נגד טורינו. ב-2 באוקטובר, ערך את הופעת הבכורה שלו במסגרת ליגת האלופות, משחק שבו כבש את שערו הראשון במדי רומא בניצחון הבית 0–5 על ויקטוריה פלזן. את שערו הראשון בליגה כבש בניצחון הבית 2–3 על גנואה במסגרת המחזור ה-16, שנערך ב-16 בדצמבר. ב-19 בספטמבר 2019, קלייברט הבקיע את שערו הראשון בליגה האירופית בניצחון הבית 0–4 על איסטנבול בשאקשהיר במסגרת מחזור הבכורה של עונת 20–2019, כשקיבל בישול מניקולו זניולו בדקה ה-93. ב-5 באוקטובר 2020 הושאל קלייברט לר.ב. לייפציג לעונה אחת. ב-17 באוקטובר ערך את הופעתו הבכורה בקבוצה בניצחון 0–2 על אוגסבורג ב-5 בדצמבר הבקיע את שערו הראשון בתיקו 3-3 נגד באיירן מינכן. ב-20 ביולי 2021 הושאל קלייברט לניס לעונה אחת. ב-8 באוגוסט ערך את הופעתו הבכורה בתיקו 0-0 נגד סטאד ריימס. ב-28 באוגוסט כבש את שערו הראשון בניצחון 0–4 נגד בורדו. ב-1 בספטמבר 2022 הושאל קלייברט לולנסיה לעונה אחת. ב-10 בספטמבר ערך את הופעתו הבכורה בהפסד 2-0 לראיו ואיקאנו. ב-7 באוקטובר כבש את שערו הראשון בניצחון 2-1 על אוססונה. ב-23 ביוני 2023 חתם קלייברט בבורנמות'. קלייברט זומן לראשונה לנבחרת הולנד הבוגרת של המאמן רונאלד קומאן לשני משחקי ידידות בחודש מרץ 2018 נגד נבחרת אנגליה ונבחרת פורטוגל. הוא ערך את הופעת הבכורה שלו ב-26 במרץ בניצחון 0–3 על פורטוגל באצטדיון סטאד דה ז'נב כאשר הוא החליף את ממפיס דפאי ל-12 הדקות האחרונות. יוסטין הוא בנו של כדורגלן העבר ההולנדי פטריק קלייברט, ונכדו של כדורגלן העבר הסורינאמי קנת' קלייברט. אייאקס הליגה האירופית: סגנית 2016-17 כישרון העתיד של אייאקס: 2016-17 מדיה וקבצים בנושא יוסטין קלייברט בוויקישיתוף יוסטין קלייברט, ברשת החברתית אינסטגרם יוסטין קלייברט, באתר Transfermarkt יוסטין קלייברט, באתר Soccerway יוסטין קלייברט, באתר BDFutbol יוסטין קלייברט, באתר WorldFootball.net יוסטין קלייברט, באתר National Football Teams יוסטין קלייברט, באתר FootballDatabase.eu יוסטין קלייברט, באתר ESPN יוסטין קלייברט (16) חותם על חוזה באייאקס יוסטין קלייברט מבקיע שלושער בדרך לניצחון מוחץ על רודה רומא מחתימה את הקיצוני של אייאקס, יוסטין קלייברט רומא 4–0 בשאקשהיר יוסטין קלייברט מצטרף לר.ב. לייפציג בהשאלה
רצוא ושוב

רצוא ושוב הוא אלבום האולפן השני של הזמר והשחקן שולי רנד שיצא ב-2 בספטמבר 2018, עשור אחרי אלבום הבכורה נקודה טובה. את האלבום הפיק מוזיקלית אסף תלמודי. ב-4 ביוני 2018 הוציא רנד את השיר "צדיק" כסינגל ראשון מהאלבום המיועד כשהוא מלווה בקליפ. השיר עורר עניין בקרב הציבור הדתי ומאמרי תגובה ואף נאסר לשידור ברדיו קול חי בשל הטענה כי מושמעת בו ביקורת כלפי צדיקים. כחודשיים מאוחר יותר, ב-14 באוגוסט, יצא הסינגל השני "דע בני אהובי" כשיחד עמו הודיע רנד על תאריך צאתו של האלבום החדש. השיר לווה בקליפ בהשתתפות נגן הכינור גדי פוגטש שחזר בתשובה והוריו החילוניים. מילים ולחנים: שולי רנד הפקה מוזיקלית: אסף תלמודי עיבודים: הלהקה ואסף תלמודי, מלבד: "דע בני אהובי" - הלהקה, שמוליק דניאל ואסף תלמודי; "עוד טיפה" - עמית יצחק, גדי פוגטש, בנו הנדלר, תמיר מוסקט ואסף תלמודי הלהקה - ניר מנצור: תופים, כלי הקשה; בנו הנדלר: בס; עמית יצחק: גיטרות, קולות; עמית הראל: קלידים; גדי פוגטש: כינור, קולות; אסף תלמודי: קלידים, קולות אורחים - אייל תלמודי: סקסופון ב"צדיק", קלרינט ב"הילד המשיח" וב"עבדים"; גרשון וייסרפירר: טרומבון ב"צדיק" וב"עבדים"; אסף אמדורסקי: טמבורין וקולות ב"צדיק"; שלומי שבן ושי צברי: קולות ב"צדיק"; גליה חי: ויולה ב"אבא שלום"; תמיר מוסקט: כלי הקשה ב"עוד טיפה" מידע על האלבום רצוא ושוב באתר MusicBrainz האלבום רצוא ושוב באתר ספוטיפיי האלבום רצוא ושוב באתר דיזר האלבום רצוא ושוב באתר אפל מיוזיק האלבום רצוא ושוב באתר טיידל האלבום להאזנה והורדה באתר של שולי רנד תימורה לסינגר, ‏הכריזמה והרוחניות מתפקעות מהאלבום החדש של שולי רנד, באתר גלובס, 28 בספטמבר 2018 בן שלו, שולי רנד הוא מספר מצוין. באלבומו החדש זה לא מספיק, באתר הארץ, 3 באוקטובר 2018 ברל'ה קרומבי, ‏בין שני העולמות: שולי רנד צועק בשאלה, בעיתון מקור ראשון, 13 בנובמבר 2018 "איך תמכור להם שמחה?": אחרי 8 שנים - שולי רנד מוציא שיר חדש, באתר וואלה, 4 ביוני 2018 כן, צדיק!, באתר ערוץ 7 ""צדיק" של שולי רנד לא משודר בקול חי - רדיו קול חי". רדיו קול חי. 2018-06-10. נבדק ב-2018-09-02. מרגש כתמיד: צפו בשיר "דע בני אהובי" של שולי רנד, באתר וואלה, 14 באוגוסט 2018 שולי רנד (2018-08-14), שולי רנד - דע בני אהובי, נבדק ב-2018-09-02
יוליה אגי

יוליה אגי (בנורווגית: Julie Ege; ‏12 בנובמבר 1943 - 29 באפריל 2008) הייתה שחקנית נורווגית. אגי נולדה בעיר סאנדנס שבמערב נורווגיה, בגיל חמש עשרה החלה לדגמן. ב-1962 הגיעה למקום השני במיס נורווגיה והשתתפה בתחרות מיס תבל. ב-1967 עברה לאנגליה על מנת לעבוד כאו פר ולרכוש ידע בשפה האנגלית ולמדה שם גם בבית ספר לשפות. הופעתה הקולנועית הראשונה הייתה בסרט הנורווגי דל התקציב "Stompa til sjøs" (סטומפה בים) ובסרט הבריטי "שוד" כדיילת. היא הופיעה על שער מגזין פנטהאוז מה שהוביל לקבלת תפקידה בסרט בשרות הוד מלכותה כהלן, הנערה הסקנדינבית. לאחר מכן שיחקה בסרט ההרפתקאות "Creatures the World Forgot", בסרט "Every Home Should Have One" לצד ג'ודי קורנוול ובסרט האימה אודות הרוזן דרקולה "האגדה של שבעת הערפדים הזהובים". ב-1971 שיחקה בסרט קומי העוסק בשבעת החטאים בנצרות בחלקו של הסרט המדבר על חטא הגרגרנות. ב-1973 גילמה את אשתו של לסלי פיליפס בסרט "לא עכשיו, דרלינג" המבוסס על פארסה בעלת אותו שם. ב-1974 שיחקה בסרט "Craze" עם ג'ק פאלאנס. ב-2002 פרסמה את ספרה האוטוביוגרפי "עירומה" בו חשפה בין היתר פרטים על הקריירה שלה. היא נישאה פעמים במהלך שנות השישים ונולדו לה שתי בנות, בנוסף, היא ניהלה תקופה מערכת יחסים עם הסופר הנורווגי אנדרס ביי. היא למדה היסטוריה ואנגלית באוניברסיטת אוסלו וב-1998 הוכשרה כאחות מוסמכת. מדיה וקבצים בנושא יוליה אגי בוויקישיתוף יוליה אגי, במסד הנתונים הקולנועיים IMDb (באנגלית) יוליה אגי, באתר AllMovie (באנגלית) יוליה אגי, במסד הנתונים הקולנועיים KinoPoisk (ברוסית) יוליה אגי, באתר ספוטיפיי Niels Petter Solberg, Julie Ege, Norsk biografisk leksikon, 2014-09-28
סקוט בניסטר

סקוט בניסטר (נולד ב-1975, קנזס סיטי) הוא יזם ואנג'ל אמריקאי, היה בין מקימי חברת IronPort ו-PayPal עבורם פיתח מספר אלגוריתמים. סקוט בניסטר נולד בקנזס סיטי למשפחה של מהנדס בניין. הוא התחיל ללמוד באוניברסיטת אילינוי באורבנה-שמפיין. עוד בהיותו סטודנט הוא הקים חברה SponsorNet New Media ביחד עם חבריו מקס לבצ'ין וליוק נוסק. במקביל הוא למד HTML וקיבל עבודה כובמאסטר. בשנת 1996 הוא עזב את הלימודים ועבר לעמק הסיליקון. הוא הקים חברת הזנק חדשה שנמכרה בשנת 1998. בשנת 2000 ביחד עם סקוט וייס הוא הקים חברה IronPort שנמכרה בשנת 2007 לסיסקו תמורת 830 מיליון $. בניסטר המשיך בהשקעות בחברות היי-טק כמו אובר, פייסבוק ורבות נוספות. הוא היה בין מקימי PayPal והיה חבר דירקטוריון שלה. בסך הכול הוא השקיע ביותר מ-100 מחברות. סקוט בניסטר נשוי לציאן, שהייתה בין העובדים הראשונים של IronPort. הוא היה בין תומכיו של ראנד פול כמועמד לנשיא וכאשר פול סיים את מערכת הבחירות העביר את תמיכה לטד קרוז. בשנת 2016 ציאן וסקוט בניסטר קיבלו תואר "אנג'ל השנה". בניסטר תומך בליברטריאניזם. בעקבות תרומתו קליניקה משפטית באוניברסיטת קליפורניה בלוס אנג'לס שינתה את שמה ל-Scott & Cyan Banister First Amendment Clinic. השקעות של משפחת בניסטר ביוגרפיה ותאור פעילות סקוט בניסטר, ברשת החברתית LinkedIn A look at the PayPal Mafia’s continued impact on Silicon Valley, VentureBeat, ‏2019-01-13 (באנגלית אמריקאית)
אאומאניס

אאומאניס (שם מדעי: Eomanis; מילולית: "פנגולין עתיק") הוא סוג של יונק משוריין ששייך למשפחת הפנגולניים ונחשב למין הקדום ביותר הידוע ממשפחה זו. הוא חי בתחילת תקופת האאוקן לפני 46–47 מיליון שנה לפני זמננו וחי ביערות של אירופה, בה אין כיום פנגולינים. על פי מאובנים שנמצאו בבור מסל בגרמניה היצור הגיע לאורך 50 סנטימטרים ודמה במראהו לפנגולינים הקיימים, העטויים בשריון "קשקשים" מצטלבים. ואולם אצל מין זה לא היה שריון על הרגליים ועל הזנב. לפי תכולת קיבתו שנשמרה, הוא ניזון הן מחרקים והן מצמחייה. פנגולין זה חי ביערות גשם ששררו בעת האאוקן ונכחד כאשר היערות התחלפו באזורים יבשים וקרים יותר. לצידו היו ביערות פנגולינים נוספים כמו האירוטמנדואה שנראה כמו דוב נמלים, וכן עופות ענק כמו הגסטורניס. מדיה וקבצים בנושא אאומאניס בוויקישיתוף אאומאניס, באתר האנציקלופדיה של החיים (באנגלית) אאומאניס, באתר GBIF (באנגלית)
גבריאלה פון לוצאו

גבריאלה פון לוצאו (בגרמנית: Gabriele von Lutzau; נולדה ב-15 באוגוסט 1954) היא פסלת גרמנייה. פון לוצאו נולדה כגבריאלה דילמן בוולפסבורג. היא נשואה לרודיגר פון לוצאו, טייס לופטהנזה שהטיס מטוס של צוות ההצלה בעת מקרה החטיפה. היא עבדה תקופה כדיילת אוויר בלופטהנזה ונמנתה בין צוות המטוס במהלך חטיפת טיסה 181 של לופטהאנזה, לאור מעשי הגבורה שהביעה בעת המקרה היא כונתה "המלאך" על ידי העיתונות והגרמנית וקיבלה את אות מסדר הכבוד של הרפובליקה הפדרלית של גרמניה. אודות המקרה נעשו שני סרטים, הראשון ב-1997 והשני ב-2008 בו את טייס המטוס גילם תומאס קרצ'מן ואת תפקיד גבריאלה גילמה השחקנית נדיה יוהל. בשנות השמונים החלה ללמוד בבית הספר לאומנות של אוניברסיטת שטרסבורג, יצירות האומנות שלה בדרך כלל מגולפות מעץ, מלבד תערוכות וגלריות רבות שהציגה במדינתה, היא הציגה את יצירותיה בתערוכה בניו יורק שהוקדשה לאמנים גרמנים ובסין. ב-1997 היא זכתה בפרס "Aisch Art Prize of the Art Association of Höchstadt" על עבודתה כאמנית. מאז אירועי ה-11 בספטמבר היא צובעת באופן קבוע את פסליה בשחור. ב-2010 נעשה סרט תיעודי אודותיה המכסה את תפקידה במהלך מטיפת המטוס ואת חייה לאחר מכן כאומנית[1]. היא חברה באגודה הגרמנית לאמנות ויזואלית. מדיה וקבצים בנושא גבריאלה פון לוצאו בוויקישיתוף אתר האינטרנט הרשמי של גבריאלה פון לוצאו (בגרמנית) גבריאלה פון לוצאו, במסד הנתונים הקולנועיים IMDb (באנגלית)
אירוטמנדואה

אירוטמנדואה (שם מדעי: Eurotamandua; מילולית: "טמנדואה אירופי") הוא סוג של יונק קדום שחי לפני 47 מיליון שנה בתקופת האאוקן וחי באירופה. ממאובן שנמצא בבור מסל בדרום גרמניה ניתן להניח שיצור זה הגיע לאורך 90 ס"מ. המראה שלו מזכיר דוב נמלים, בעיקר בזכות זנבו הארוך והלופתני, ומכאן שמו המדעי (טמנדואה הוא סוג של דובי נמלים בינוניים שוכני עצים), אך מבנה הפרקים שלו שונה משלהם והוא כנראה היה קרוב יותר לפנגולינאים, אף על פי שלא היו לו קשקשים קשיחים על עורו. הוא היה מראשוני קבוצה זו שהחלו לפתח את העור המשוריין שלהם, בדומה לאאומאניס שחי באותו אזור. חוקרים אחרים מעריכים שהוא היה קרוב יותר לקבוצה אפרותריה בה הפילים והשנבוב. לאירוטמנדואה היו כמה מאפיינים המשותפים לכל אוכלי הנמלים: טפרים ארוכים, חוטם מוארך חסר שיניים וייתכן שהייתה לו לשון ארוכה ודביקה כמו לדובי הנמלים והפנגולינים. ייתכן מאוד שתזונתו הייתה על כן מנמלים וטרמיטים שחיו ביערות אירופה הקדומים. מדיה וקבצים בנושא אירוטמנדואה בוויקישיתוף אירוטמנדואה, באתר האנציקלופדיה של החיים (באנגלית) אירוטמנדואה, באתר GBIF (באנגלית)
פיג'ו J9

פיג'ו J9 (בצרפתית: Peugeot J9) היא מכונית מסחרית מתוצרת יצרנית הרכב הצרפתית פיג'ו אשר יוצרה בין השנים 1981–1991 בצרפת, ובין השנים 1981–2010 יוצרה בטורקיה. סך הכול יוצרו 240,000 יחידות. מסחרית מיניבוס אמבולנס משאית קלה (3.1 - 3.5 טון) מנוע בנזין - מנוע הנעה קדמית מנוע דיזל - מנוע הנעה קדמית "Fourgon 1500 kg" "Fourgon 1690 kg" "פיג'ו J9" - אמבולנס של הצלב האדום "פיג'ו J9" - משאית קלה "פיג'ו J9" - משאית קלה "פיג'ו J9" - מסחרית "פיג'ו J9" - מסחרית "פיג'ו J9" - מיניבוס מיוצר בטורקיה "פיג'ו J9" - מיניבוס מיוצר בטורקיה "פיג'ו J9" - מיניבוס המשרת תלמידי בית ספר, מיוצר בטורקיה, צולם באיסטנבול פיג'ו פיג'ו J7 מדיה וקבצים בנושא פיג'ו J9 בוויקישיתוף פיג'ו J9, סרטון באתר יוטיוב "פיג'ו J9" תוצרת טורקיה leblogauto.com/2006/08/peugeot_j9_turk "פיג'ו J9" sahibinden.com/en/minivans Revue Technique Automobile, Peugeot J9 Essence - Diesel, éditions E.T.A.I.
Karsan J10

Karsan J10 הוא מיניבוס מתוצרת יצרנית הרכב הטורקית Karsan אשר יוצרה בין השנים 2010–2015 בטורקיה. מיניבוס - 14 נוסעים + נהג מיניבוס - 17 נוסעים + נהג מיניבוס - 20 נוסעים + נהג דגם "Karsan J10" - מיניבוס לתלמידי בית ספר דגם "Karsan J10" - מיניבוס לתלמידי בית ספר דגם "Karsan J10" (צולם בפטהייה) מיניבוס מדיה וקבצים בנושא Karsan J10 בוויקישיתוף דגמי "Karsan J10", karsan.com דגמי "Karsan J10", sahibinden.com דגמי "Karsan J10", leblogauto.com
דיאודון

דיאודון (שם מדעי: Daeodon; מילולית: "שיניים איומות". בעבר נקרא דינוהירוס - "חזיר נורא") הוא סוג של מכפיל פרסה גדול ממשפחת האנטלודונטיים שחי ברחבי אמריקה הצפונית, אך לא נתגלו הרבה מאובנים שלו. מהסוג התגלו 2 מינים: Daeodon shoshonensis ו-Daeodon humerosum. הדיאודון היה הגדול ביותר בבני משפחת האנטלודוניים. הוא הגיע לגובה 2.2 מ', לאורך של 4 מ' ושקל מעל 1.5 טון. אורך הגולגולת גדולה הגיע ל-90 ס"מ. בגולגולת זו היו שיניים ארוכות וחזקות, אך בעל עצמות לחיים קטנות יחסית וכן היה בעל סנטר קטן וגם צוואר קצר שככל הנראה היה בנוי בצורתו של קרנף רחב-שפה או אולי היה בעל דבשת קצרה כמו לביזון. היה לו גוף גדול, אך מותאם לריצה והיו לו עצמות רגליים קלות יחסית למשקלו, שהסתיימו ב-2 פרסות שסועות כמו לחזירים המודרניים, אף שהם לא קרוביו. ייתכן שאבותיו של הדיאודון היו האנטלודונט או הפראנטלודון, שדמו לו מאוד וחיו באמריקה בתקופה קדומה יותר. ככל הנראה יצור זה היה מטורפי העל של אמריקה של סוף האוליגוקן עד לתחילת המיוקן, אז הוא חי בערבות אמריקה, אך גיוון בצמחייה וייתכן שאכל נבלות או חטף טרף לטורפים קטנים יותר. יונק זה הופיע בסדרות מפלצות חוזרות לתחייה וטורפים פרהיסטוריים. מדיה וקבצים בנושא דיאודון בוויקישיתוף דיאודון, באתר האנציקלופדיה של החיים (באנגלית) דיאודון, באתר GBIF (באנגלית) דיאודון, באתר אנציקלופדיה בריטניקה (באנגלית)
חדית' גבריאל

חדית' גבריאל (בערבית: حديث جبريل) הוא החדית' שנחשב לחדית' החשוב ביותר באסלאם. החדית' הזה מציג את חמשת עמודי האסלאם ואת ששת יסודות האמונה, וכמו כן גם את האִחסאן והכלאם. את החדית' הזה ניתן למצוא הן בצחיח אל-בוח'ארי והן בצחיח מוסלם. החדית' ידוע כתמצית התאולוגיה האסלאמית. חכמי הדת האסלאמיים קראו לחדית' הזה "חדית' גבריאל" מפני שהוא מתעד לכאורה דיאלוג בין מוחמד לבין המלאך גבריאל. באירוע המתואר בחדית', המלאך גבריאל מתואר כלובש דמות אדם שכולם יכולים לראות ולשמוע. Murata, Sachiko, 1943-, The vision of Islam, New York: Paragon House, 1994 "'עיקרי ההלכה (אוסול אל פיקה)'". ברוכים הבאים אל אתר דת האיסלאם Islam for JEWS. 2011-07-16. נבדק ב-2018-09-02. חדית' | איסלאמיבלוג, באתר 1slamiblog.wordpress.com
הגווארדיה (סדרת טלוויזיה)

הגווארדיה (באוקראינית: Гвардія) הוא מיני סדרת טלוויזיה אוקראינית ששודרה בערוץ 2+2. הצילומים נערכו בבסיס של הכוחות המזוינים של אוקראינה בעיר ואסילקיב שבמחוז קייב. הסדרה שודרה באוקראינה ובפולין. פרק הבכורה של העונה הראשונה, שכללה ארבעה פרקים, שודר ב-23 במאי 2015. פרק הבכורה של העונה השנייה, בת 2 פרקים, שודר ב-14 באוקטובר 2017. בשל סכסוך בין המפיקים שודרו 6 פרקים במקום 12 שתוכננו במקור.. אירועי הסדרה מתחילים ביברומאידאן, על רקע משבר אוקראינה, שם הגיבורים ניצבים משני צדי המתרס: האחד - קצין כוחות הפנים, הצד השני - המפגינים. כאשר החלה ההתערבות הצבאית הרוסית במדינה, היריבים לשעבר מגויסים למשמר הלאומי. בני הנוער הזרים זה לזה, הופכים לחיילים והמגויסים שהיו "אויבים" הופכים לידידים לנשק במלחמה על שלמותה הטריטוריאלית של מדינתם. אלכסיי גורבונוב — "דוד" אחטם סייטבלאייב — "הטטארי" דמיטרו סטופקה — דיוק דניס מרטינוב — בוריס דניס גרנצ'אק — סוטניק דמיטרו טובולצב — ווייקו בוגדן יוסיפצ'וק — "לוטננט" האנה טופשיי — נאטה ויקטוריה טוקמאננקו — מאריליה קוסטיאנטין שאפורנקו — קומבט (דושמן) ואנו יאנבלידזה — הוראם אתר האינטרנט הרשמי של הגווארדיה (באוקראינית) "הגווארדיה", במסד הנתונים הקולנועיים IMDb (באנגלית) הגווארדיה, בביצוע Серіал «Гвардія» українські кінематографісти зняли на основі реальних подій, סרטון באתר יוטיוב // ТСН. — 17.05.2015 «Гвардія-2» вийде на каналі «2+2» як двосерійний телефільм // ДМ, 20.09.2017 Швадчак Н. Телекритика / Надія Швадчак // Телекритика. — 18.01.2016
NEXT (תוכנית טלוויזיה ישראלית)

NEXT היא תוכנית טלוויזיה ישראלית המשודרת מאז ינואר 2018 בערוץ קשת 12. NEXT נוצרה על ידי העיתונאי ואיש הטלוויזיה דרור גלוברמן, ועוסקת בהשפעות החדשנות והטכנולוגיה על החברה האנושית מזוויות רבות. התוכנית קידמה, בין היתר, את "חוק הפקסים", שאושר בכנסת ביולי 2018. באוגוסט 2018 פתח צוות התוכנית קמפיין לאיתור פרופילים מזויפים ברשתות החברתיות, שמסייעים לקמפיינים פוליטיים של מועמדים לבחירות הכלליות והמקומיות. ביולי 2019 פתחה התוכנית בקמפיין – שהוביל הכתב ינון בן שושן – בדרישה לשיפור הליקויים הרבים שמהם סובל מערך ה"רב-קו" לתשלומים בתחבורה הציבורית. אחרי פתיחת הקמפיין הכריז משרד התחבורה על שיפורים רבים במערך. התוכנית מוגשת על ידי דרור גלוברמן ונערכה על ידי אורי מוזר בין השנים 2018–2020. היא משודרת 4 פעמים בשבוע, מדי לילה בימים ראשון עד רביעי, והיא פועלת בצמוד לאתר NEXTER מבית מאקו. על צוות כתביה הקבועים נמנים אהוד קינן, אפרת נומברג-יונגר, דאני-לי זיסר, דור גת ואחרים. במרץ 2020 עזב ינון בן שושן את התוכנית, לאחר שמונה לעורך הטכנולוגיה של ״ישראל היום״. זומביט נקסט עונה 1 - לצפייה ישירה | makoTV, באתר mako נועה פרייס‏, לקראת הפיצול: גלוברמן עוזב את "אנשים" ויגיש תוכנית חדשה, באתר וואלה, 16 באוקטובר 2017 אושר בחוק: פניות לגופים ציבוריים לא רק בפקס, באתר ‏מאקו‏, 17 ביולי 2018 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
איח'תילאף

איח'תילאף (תעתיק מדויק: אִח'תִלאף, מערבית: اختلاف), הוא מושג המתאר מחלוקת בקרב חכמי הדת. על פי האסלאם, כאשר קיימת מחלוקת בין חכמי הדת, אסור לרדות באדם אשר הולך לפי אחת הדעות של החכמים. המצווה להורות על הטוב ולאסור את הרע אינה קבילה. על פי אמירה המיוחסת לנביא מוחמד, מחלוקת בין המאמינים הנאמנים היא ברכה, חסד ורחמים. יחד עם זאת, חלק גדול מהמומחים טוענים שהאמירה הזאת היא מזויפת, ולא נאמרה באמת על ידי הנביא מוחמד. איח'תילאף, באתר אנציקלופדיה בריטניקה (באנגלית) Ahmad Suhendra, Kriteria Hadis Hasan menurut al-Suyûtî dalam al-Jâmi‘ al-Saghîr, MUTAWATIR 4, 2015-09-10, עמ' 342 doi: 10.15642/mutawatir.2014.4.2.342-355
פיאט 2800

פיאט 2800 (באיטלקית: Fiat 2800) הוגדרה כמכונית סלון, בתצורות: מכונית סגורה, ומכונית קבריולה, אשר יוצרה על ידי יצרנית הרכב האיטלקית פיאט בין השנים 1938–1943. דגמי "פיאט 2800" שימשו כמכונית שרד של ויטוריו אמנואלה השלישי, מלך איטליה ושל האפיפיור פיוס השנים עשר. 4 דלתות - סלון (גג סגור) 4 דלתות - סלון קבריולה 4 דלתות - טורפדו (דגם "2800 CMC", היה בשירות הצבא האיטלקי) יוצרו 624 יחידות מנוע קדמי מנוע הנעה אחורית טווח נסיעה - כ-300 ק"מ ויטוריו אמנואלה השלישי, מלך איטליה ב"פיאט 2800" ויטוריו אמנואלה השלישי, מלך איטליה ב"פיאט 2800" נשיא איטליה לואיג'י אינאודי ב"פיאט 2800" פיאט מדיה וקבצים בנושא פיאט 2800 בוויקישיתוף פיאט 2800, סרטון באתר יוטיוב פיאט 2800, סרטון באתר יוטיוב פיאט 2800, סרטון באתר יוטיוב פיאט, אתר הבית הבינלאומי (באנגלית) Odin, L.C. (2015). World in Motion 1939 - The whole of the year's automobile production. Belvedere Publishing. ASIN B00ZLN91ZG "פיאט 2800" - מפרט טכני carfolio.com/specifications/models/car פיאט 2800 roberto-giordanelli.com/wp-content/uploads/2013/02/mussolini פיאט 2800 - מכונית שרד autoevolution.com/cars/fiat-2800-berlina-1938.html#aeng_fiat-2800-berlina-1938 פיאט 2800, שנת 1939 classicdriver.com/en/car/fiat/2800/1939 "פיאט 2800 דגם טורפדו" messaggeroveneto.gelocal.it/udine/cronaca/2013/07/12/news/la-fiat-2800-torpedo-di-re-e-capi-di-stato-conservata-in-citta
Next

האם התכוונתם ל... NEXT (סיגריות) (אנ') – מותג סיגריות המיוצר על ידי חברת פיליפ מוריס Next (רשת אופנה) – רשת אופנה וכלי בית בריטית NEXT (תוכנית טלוויזיה אמריקאית) – תוכנית טלוויזיה אמריקאית משנת 2005 בערוץ MTV NEXT (תוכנית טלוויזיה ישראלית) – תוכנית טלוויזיה ישראלית משנת 2018 בערוץ קשת 12 NeXT – חברת מחשבים אמריקאית נקסט (להקה) – להקה אמריקאית נקסט (ספר) – ספר שכתב מייקל קרייטון בשנת 2006 נקסט (סרט) – סרט משנת 2007 בכיכובו של ניקולס קייג'
עיליין

עיליין (תעתיק מדויק: עִלְלִיין. מערבית: عِلِّيِّين) הוא מושג אסלאמי אשר הגיע מפסוק 18 של פרק 83 בקוראן. משמעותו המילולית מרמזת על מקומות גבוהים, ולכן ישנם פרשנים אשר גורסים כי המושג מדבר על הקומות הנישאים ביותר של גן העדן. לצד זה, בשל הקונטקסט של הפרק, רוב הפרשנים גורסים כי מדובר בסוג של מגילות אשר בהן רשומים שמותיהם של המאמינים. Amir-Moezzi, Mohammad Ali., The spirituality of Shi'i Islam : beliefs and practices, London: I.B. Tauris, 2011 Hughes, Thomas Patrick, 1838-1911., Dictionary of Islam : being a cyclopaedia of the doctrines, rites, ceremonies, and customs, together with the technical and theological terms of the Muhammadan religion, New Delhi: Asian Educational Services, 1955
עונת 2011/2012 בליגת העל בכדוריד

עונת 2011/2012 בליגת העל בכדוריד הייתה העונה ה-58 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף. על ניצחון במשחק הוענקו שתי נקודות ונקודה בודדת הוענקה על התיקו במשחק. בהתאם לתוצאות של העונה הקודמת בליגת משנה, לליגת העל עלו א.ס. סביון, הפועל אשדוד ומועדון כדוריד חולון. העונה הסדירה החלה ב-21 באוקטובר 2011 המחזור ה-22 הסתיים ב-20 באפריל 2012. העונה הסתיימה ב-30 במאי בניצחון של מכבי ראשון לציון בסיום מפגש שכלל 5 משחקים. זו הייתה האליפות ה-13 בתולדות המועדון (פעם הרביעית ברציפות). בהתאם לתוצאות הפועל אשדוד ומועדון כדוריד חולון ירדו ליגה לאחר שהות בליגה העליונה עונה בודדת. לאחר משחקי מבחן עם קבוצות של הליגה השנייה, א.כ. נס ציונה וא.ס. סביון שרדה. במקום הקבוצות שירדו, עלו לעונת 2012/2013 בליגת העל בכדוריד שתי קבוצות מליגת משנה. מידע מאתר מנהלת הליגה
כיתאב אל-אום

כיתאב אל-אום (בערבית: كـتـاب الأم) הוא אחד מהספרים הכי חשובים, עמוקים, מעמיקים ומקיפים בעולם ההלכה האסלאמית, אשר נכתב על ידי אחד מגדולי פוסקי ההלכה באסלאם, אימאם א-שאפעי. הספר הפך במהרה להיות אחת מאבני היסוד של האסכולה השאפעית בעוד שאת כל החומר כתב האימאם א-שאפעי, את עבודת איגודו של החומר לכדי ספר ביצע אל-בויטי, אשר ערך את הספר לפי הסדר המקובל בספרי ההלכה, החל בפרק על הטהרה, לאחר מכן פרק על התפילה, וכך הלאה. מוחמד אבן אידריס א-שאפעי האסכולה השאפעית Medieval Islamic civilization : an encyclopedia, New York: Routledge, 2006 ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
מובאח

מובאח (בערבית: مباح) היא מושג בשריעה המוסלמית אשר משמעותו המילולית היא "מותר". בשורשי ההלכה האסלאמית, "מובאח" הוא אחד מחמשת סוגי ההלכה. המושג הזה בדרך כלל מדבר על דברים נייטרליים, שאין איסור לעשותם, ואין המלצה או חובה לעשות אותם. חלאל Majed F. Sa'id, Hans Wehr, J Milton Cowan, A Dictionary of Modern Written Arabic, Language 38, 1962-07, עמ' 328 doi: 10.2307/410799 Campo, Juan Eduardo, 1950-, Encyclopedia of Islam, Facts On File, 2009 Hallaq, Wael B., Sharia theory, practice and modern transformations, Cambrigde Press, 2009
ארכיאותריום

ארכיאותריום (שם מדעי: Archaeotherium; מילולית: "בהמה עתיקה") הוא סוג נכחד של מכפיל פרסה ממשפחת האנטלודונטיים שדמו במראם לחזירים, אך לא היו קרובים אליהם והיו יותר קרובים לבהמותיים. הארכיאותריום חי בתקופת האאוקן מלפני 38 מיליון שנה עד לסוף האוליגוקן לפני 24.8 מיליון שנה באמריקה הצפונית. הוא התגלה בידי החוקר ג'וזף ליידי ב-1850 והוא שנתן לו את שמו. יצור זה הגיע לגובה 1.2 מטר, לאורך 2 מטר והוא שקל מעל 250 ק"ג. הוא היה בעל כתפיים גבוהות ובעל לסתות חזקות בעלות שיניים אימתניות שנועדו לאכילת כל דבר אכיל. מבנה החוטם רומז לכך שליצור היה חוש ריח מפותח. לצד הלחיים בלטו עצמות גדולות. במראהו הוא דמה לאנטלודון מאירואסיה וקל לבלבל ביניהם. היצור היה טורף גדול שצד חיות קטנות יותר וגיוון את תזונתו גם בצמחייה כמו שורשים ופקעות. על כמה מהקרנפים של צפון אמריקה נמצאו סימני נשיכה מיצור זה. יצוין שלא ברור אם ארכיאותריום הוא זה שהרג אותם, או שמדובר בסימני נשיכת גוויותיהם, לאחר שהומתו בידי בעל חיים אחר. יונק זה הופיע בסדרה טורפים פרהיסטוריים ובמשחקים עולם היורה: המשחק וJurassic World: Alive. מדיה וקבצים בנושא ארכיאותריום בוויקישיתוף ארכיאותריום באתר "prehistoric-wildlife" (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פיאט מרנגו

פיאט מרנגו (באיטלקית: Fiat Marengo) היא סדרת מכוניות סטיישן מתוצרת יצרנית הרכב האיטלקית פיאט אשר יוצרה בין השנים 1979–2003. מנוע בנזין מנוע דיזל "FIAT 131 Marengo" יוצר בין השנים 1979-1995 התבסס על דגם פיאט 131 3 דלתות "FIAT Regata Marengo" יוצרה בין השנים 1985-1991 דגם ה"פיאט מרנגו" יוצא לשווייץ "FIAT Tempra Marengo" יוצרה בין השנים 1985-1996 כרית אוויר - אופציונלי "FIAT Marea Marengo" יוצרה בין השנים 1997-2003 "פיאט מרנגו" "פיאט מרנגו", 3 דלתות - דור ראשון "פיאט מרנגו", 5 דלתות - דור שני "פיאט מרנגו" פיאט מדיה וקבצים בנושא פיאט מרנגו בוויקישיתוף פיאט מרנגו, סרטון באתר יוטיוב פיאט, אתר הבית הבינלאומי (באנגלית) פיאט מרנגו - תמונות (theparking.eu/used-cars/fiat-marengo) "פיאט מרנגו" דיזל polovniautomobili.com/auto-oglasi/12606985/fiat-marengo-19jtd Automobil Revue 1994, p. 102 "פיאט מרנגו" דור רביעי auto.sapo.pt/comerciais/Fiat-MARENGO-1-9-JTD-110-CV-AR-CONDICIONADO פיאט מרנגו mojagaraza.rs/g/Fiat-Marengo-1996